section_heading: Objava i recenzije
paragraph_text: I singl "Divinity / Northern Lights" i album našli su se na ljestvicama top 10 glazbenih izdanja u Finskoj. Album je dobio uglavnom pozitivne kritike od poznatijih heavy metal glazbenih časopisa. U njemačkoj je inačici časopisa Metal Hammer Tuonela bio odabran za album mjeseca. U časopisu Rock Hard album se također našao u top 10 najboljih albuma mjeseca, no recenzent Kai Wendel također je izveo i neke kritičke zaključke: "Najveća mana na ovom vrlo dobrom CD-u je ta da nedostaje uzvišenih pjesama, uholaža poput "Black Winter Day" te pjesama poput "My Kantele" koje tjeraju ljude da se naježe".